projecte-aina/catalan_government_crawling huggingface dataset:
Aprofitant l'entorn privilegiat on s'ubica Can Trona a la Garrotxa, es visitaran projectes, activitats guiades i iniciatives empresarials d'interès per al col·lectiu de professionals en ecoturisme a Catalunya.
Heu d'escollir una de les activitats, i deixar-vos seduir per aquesta terra que ens acull, referent en ecoturisme, per gaudir a la vegada que aprenem, compartim i ens coneixem una mica millor.
L'estudi d'arquitectura RCR arquitectes va guanyar fa uns mesos el premi Pritzker, considerat com el premi Nobel en matèria d'arquitectura.
RCR té obra visitable arreu de la Garrotxa.
Amb aquesta visita, coneixerem una de les seves obres adequades a l'entorn natural, el restaurant guardonat amb 2 estrelles Michelin Les Cols i el seu estudi d'arquitectura "Espai Barberí".
Visita de l'estudi del despatx RCR Arquitectes
La Fageda d'en Jordà, una de les 28 reserves naturals del Parc Natural de la Zona Volcànica de la Garrotxa, creix sobre una colada de lava del volcà Croscat que s'estén pels municipis de Santa Pau, Olot i les Preses.
Durant la visita s'explicaran les accions que s'estan duent a terme per desfreqüentar aquest espai tan sensible i es podran conèixer algunes varietats de flora i fauna que hi habiten.
Recorregut per la Fageda d'en Jordà
Els boscos madurs són aquells que han estat tan poc afectat per les activitats humanes, que presenten unes característiques íntegres, amb espècies endèmiques i amb distribució molt reduïda.
Són un dels ecosistemes més complexes, rics i estables.
Amb aquesta activitat, coneixerem els beneficis que tenen aquests sobre la nostra salut.
Descobreix com els volcans de l'entorn de Sant Joan les Fonts van dipositar la seva lava a l'espai del Molí Fondo i Boscarró.
En aquest indret únic a la comarca de la Garrotxa, es poden observar a simple vista, tres colades de lava que es van dipositar una sobre l'altra en diferents períodes, una antiga pedrera de basalt, una resclosa i els blísters recentment descoberts.
Durant la visita es donaran a conèixer dues iniciatives turístiques orientades a la interpretació del territori adreçades al públic familiar: Garrotxa Cultour i JugaParc.
La visita comença amb un recorregut per la granja on podrem conèixer de primera mà el procés d'elaboració de la llet ATO Natura, des de la pastura dels animals fins la munyida i el dia a dia d'una granja de vaques.
El recorregut finalitza amb una degustació de productes làctis.
Consolidar la comunitat de professionals de l'ecoturisme a Catalunya implica establir uns criteris i principis comuns i compartits pel propi col·lectiu.
En un sector tan divers com aquest generar consens és tot un repte, si bé l'esforç és rellevant i necessari.
Un compromís cap a la societat i cap als propis professionals, per vetllar per la qualitat, i la sostenibilitat present i futura del sector i els recursos que el mantenen, en la construcció d'una Catalunya com a referent per assolir un turisme de natura responsable.
Núria Sendrós, tècnica del Servei d'Espais Naturals Protegits de la Generalitat de Catalunya.
Un Fòrum com aquest, és un bon espai de trobada per reflexionar, debatre i identificar noves fórmules de col·laboració entre els agents del sector de l'ecoturisme.
L'oportunitat de construir un col·lectiu potent, passa per generar complicitats a tots els nivells.
Amb dinàmiques participatives i per grups de treball, s'exploraran accions per enfortir la xarxa de professionals d'àmbit públic i privat, a escala local, però també entre territoris, a partir de la identificació de les pròpies debilitats i fortaleses.
Xavier Cazorla, secretari Tècnic de la Taula d'Ecoturisme de Catalunya.
Amb l'objectiu d'avaluar reptes de les destinacions ecoturístiques a Catalunya prenent la perspectiva de l'usuari, s'organitza una acció amb la participació de diversos bloggers (blogtrips) i coordinada amb els Patronats de Turisme de les quatre províncies catalanes.
El propòsit es posar-nos en la pell dels usuaris i conèixer millor la natura i els espais naturals de Catalunya, tot analitzant els punts forts i febles de les seves propostes ecoturístiques per tal d'incentivar un consum responsable.
Els reptes abordats són els següents:
Xavi Basora, periodista i ambientòleg.
Sessions de treball per al desenvolupament i anàlisis de la viabilitat de quatre projectes sorgits en el marc de Tàndem LAB, que aquest any ha reflexionat envers el Turisme Sostenible a la Natura.
Aquestes sessions comptaran amb l'assessorament d'un consultor especialista en l'anàlisi i la viabilitat de projectes de l'àmbit turístic.
Tanmateix estan obertes a la participació de noves entitats, empreses i/o organitzacions interessades a col·laborar en el desenvolupament d'aquests projectes.
Ja hem sobrepassat l'equador del 2017, declarat per Nacions Unides com l'Any del Turisme Sostenible.
El turisme és una de les grans indústries mundials i enguany, per diversos motius, ha estat més que mai focus d'atenció a les notícies.
A casa nostra ens hem trobat amb xifres rècord en turisme a les ciutats i les platges i la seva sostenibilitat és motiu permanent de reflexió i debat.
La declaració de la ONU considera que s'ha d'aprofitar tot el potencial del turisme com a eina de transformació per incidir en el desenvolupament sostenible per la seva capacitat de generació de recursos i llocs de treball i, per tant, per la seva força a l'hora de pal·liar la pobresa en moltes zones del planeta.
La xifra de turistes amb consciència ambiental creix exponencialment tant globalment com a Catalunya i cada cop trobem més polítiques d'incentivació d'aquesta forma responsable de turisme, que vetlla pel medi ambient i per la sostenibilitat, sense renunciar a la generació de riquesa.
En l'àmbit europeu, fa temps que Catalunya ha engegat diverses iniciatives d'acció en l'àmbit de l'ecoturisme.
Una de les més importants ha estat la implementació del Pla NaturCat 2020, un pla de foment del turisme de natura als espais naturals protegits de Catalunya nascut el 2015.
Aquesta eina està esdevenint la brúixola que orienta les passes de les administracions, però també del sector privat, per impulsar l'ecoturisme al nostre país, amb èmfasi en els espais naturals protegits.
L'aspiració és situar Catalunya com a referent en matèria ecoturística a la regió mediterrània en l'horitzó 2020.
En el marc d'aquest pla va néixer la Taula d'Ecoturisme de Catalunya, òrgan tècnic i representatiu encarregat desenvolupar i garantir totes les accions del pla.
Avui dia hi ha 50 accions definides fins el 2020.
La celebració del I Fòrum d'Ecoturisme aprofita l'Any del Turisme Sostenible i s'entén com un esdeveniment per consolidar la comunitat catalana de professionals d'ecoturisme tant públics com privats.
Durant dos dies escoltarem les opinions d'experts, atendrem taules rodones, debatrem i participarem en grups de treball amb agents de tot el país.
I ho farem en un entorn idíl·lic i capdavanter en natura: la Garrotxa.
Si us interessa la natura, saber cap a on va el sector, quin horitzó presenta l'ecoturisme a Catalunya i quines accions polítiques es contemplen a mig i llarg termini, heu de venir al Fòrum.
Tanmateix serà una oportunitat de conèixer altres agents públics i privats amb qui compartir experiències, coneixement i contactes.
El 18 i 19 d'octubre teniu una cita a la Garrotxa
Al marc del Fòrum, un grup de professionals van redactar un document que recull diverses propostes relacionades amb la millora continua del sector.
Amb la intenció de fer més que un document, una declaració d'intencions, el posen a l'abast dels agents públics i privats que finalment seran els que hauran d'assolir els compromisos corresponents per consolidar l'ecoturisme a Catalunya.
Com a contractistes, tenim dret a l'abonament o pagament de la factura o factures per part de l'Administració segons el preu convingut en el contracte.
L'Administració té l'obligació de pagar les factures que siguin conformes dins dels 30 dies següents a la data d'aprovació de les certificacions d'obres o dels corresponents documents que acreditin la conformitat amb el que disposa el contracte dels béns entregats o serveis prestats.
Com a regla general, els contractistes poden cedir els drets de cobrament davant l'Administració a tercers (per exemple, a favor d'alguna entitat bancària amb la finalitat de cobrar anticipadament; en aquest cas, l'entitat bancària cobrarà posteriorment de l'organisme i ens cobrarà uns interessos).
Sense perjudici que també es puguin consultar a través d' eFACT, els proveïdors de la Generalitat de Catalunya disposen d'un altre canal de comunicació per seguir l'evolució de les seves factures.
Aquest canal, que requereix autentificació mitjançant certificat digital, és el PCED (Consulta de l'Estat de Pagament dels Documents).
Per estalviar temps i diners en enviar reiteradament la mateixa documentació per a diferents licitacions, s'han creat els Registres Públics de licitadors, on es poden inscriure les empreses interessades en participar en els processos de contractació pública.
En aquests registres s'arxiven els expedients de les empreses amb les dades i els documents que acrediten la seva personalitat, capacitat i solvència econòmica i financera.
Només cal presentar la documentació una vegada i el registre emet un document certificant que, efectivament, disposen d'aquesta documentació i és correcta.
Juntament amb l'oferta, en cada licitació s'ha d'incloure una declaració responsable de trobar-se inscrit en el Registre i que les dades registrals són correctes i no han patit canvis.
Aquest document substituirà la documentació que ja hem presentat en el registre corresponent.
La inscripció en el Registre és voluntària i pública.
Hi ha el registre oficial de licitadors i empreses classificades de l'Estat i també les comunitats autònomes tenen els seus propis registres, amb efectes en els respectius territoris.
A Catalunya tenim el Registre Electrònic d'Empreses Licitadores (RELI) en el qual s'inscriu, a més de la informació relativa a la personalitat, capacitat i solvència econòmica de les empreses, la informació relativa a la solvència tècnica o professional de les empreses.
Si penseu participar amb certa assiduïtat en licitacions públiques és convenient inscriure's en els Registres d'empreses licitadores, doncs estalviareu haver de presentar la documentació necessària a cada licitació a la que vulgueu participar.
Els contractes del sector públic poden ser de caràcter:
Els contractes més freqüents i nombrosos són els administratius, que són els celebrats per les entitats que tenen la consideració d'Administració pública.
Els contractes administratius, a la seva vegada, es poden dividir segons el seu objecte o la seva quantia.
Segons el seu objecte, poden ser d'obres, de subministraments, de serveis, de concessió d'obres públiques, de gestió de serveis públics, de col·laboració entre el sector públic i el sector privat i contractes mixtos.
Els contractes privats són els que realitzen les entitats del sector públic que no tenen la condició d'Administració pública i també els de les administracions públiques sempre que tinguin per objecte serveis financers, la creació i interpretació artística i literària, els serveis d'esplai, culturals i esportius o la subscripció a revistes, publicacions periòdiques i bases de dades.
Segons la quantia, els contractes poden ser menors, no subjectes a regulació o subjectes a regulació harmonitzada.
Els contractes subjectes a regulació harmonitzada són aquells que pel seu tipus i/o quantia estan sotmesos a les directrius europees de contractació pública.
Pel que fa als procediments podem distingir:
Les licitacions sense publicitat, en les quals l'Administració o entitat del sector públic s'adreça a empreses capacitades per a la realització de l'objecte del contracte, convidant-les a presentar oferta.
Entre aquestes trobem els contractes menors i els procediments negociats sense publicitat.
Les licitacions amb publicitat, en les quals qualsevol empresa que compleixi els requisits exigits pot presentar oferta, en el cas del procediment obert, o una sol·licitud de participació, en el cas del procediment restringit, el procediment negociat amb publicitat i el diàleg competitiu.
Segons el seu grau d'urgència, els expedients de licitació i adjudicació dels contractes es poden tramitar de manera ordinària, urgent o excepcionalment mitjançant tramitació d'emergència.
Si sou una empresa o empresari individual, nacional o estranger, podreu contractar amb l'Administració sempre que es compleixin els requisits següents:
Què és la Classificació empresarial?
En alguns casos es pot exigir que l'acreditació de la solvència s'hagi de dur a terme mitjançant la classificació empresarial (contractes d'obres amb valor estimat de més de 500.000 € i de serveis de valor estimat de més de 200.000 €)
La classificació empresarial és una certificació emesa per l'organisme corresponent (en el cas de la Generalitat de Catalunya per la Junta Consultiva de Contractació Administrativa) determinada en funció dels grups d'activitat de l'empresa (una empresa pot obtenir la classificació en més d'un grup) i de les categories dels contractes, en funció de les seves quanties.
Això significa que, depenent del grup i la categoria en què es trobi classificada una empresa, podrà participar en la licitació d'uns o altres contractes per raó del seu objecte i quantia econòmica.
La classificació suposa un mitjà que acredita la solvència de l'empresa per a dur a terme determinats contractes
Una licitació pública és el procediment mitjançant el qual un comprador públic dóna a conèixer una necessitat, d'adquirir un bé, un servei o una obra, i sol·licita a aquelles empreses que la puguin cobrir, i que reuneixin els requisits exigits pels plecs, presentin les seves ofertes; les ofertes presentades seran seleccionades i avaluades i s'adjudicarà el contracte a aquella que compleixi la millor relació qualitat preu.
Descarregueu-vos el document íntegre d'aquesta secció en PDF: Contractar amb l'Administració.
L'Administració, el vostre client.
En aquesta secció podeu accedir a diversos documents necessaris perquè la vostra empresa pugui ser adjudicatària d'un contracte amb l'Administració.
N'hi ha que donen fe que una determinada empresa està al corrent del compliment de les seves obligacions tributàries, i altres que garanteixen que una empresa no ha estat sancionada per infracció de les normes laborals o de prevenció de riscos.
Quins són els reptes pendents de l'ecoturisme des del punt de vista de l'usuari?
El Fòrum ENS va donar resposta a certes qüestions en relació al gaudi del nostre patrimoni ecoturístic.
Gràcies a la col·laboració dels patronats de turisme de les quatre províncies, un grup de bloggers de viatges van compartir les experiències viscudes uns dies abans arreu del territori català.
En aquest informe us traslladem les seves interessants reflexions.
Aprofitant l'entorn privilegiat del Delta de l'Ebre, es faran diferents sortides o activitats d'interès per al col·lectiu de professionals en ecoturisme a Catalunya.
Haureu d'escollir si voleu participar a l'activitat del dia 23 i una de les activitats del dia 24, en tots dos casos opcionals.
La inscripció és farà per ordre de sol·licituds fins a omplir el total de persones.
Recorregut per la zona de l'Illa de Buda - de l'Aufacada i el Violí i per gaudir d'aquest extraordinari indret i de la seva riquesa ornitològica.
Desplaçament fins al lloc de l'activitat: mitjans propis
Divertides activitats on els participants aprendran, mitjançant demostracions, jocs i tallers d'elaboració d'arròs, com obtenir recursos bàsics per alimentar-se tal com feien els nostres avantpassats.
Desplaçament fins al lloc de l'activitat: bicicleta o mitjans propis.
Ruta guiada al far del Fangar per interpretar les petjades de la faula del lloc, les restes de diferents espècies de petxines i la majestuositat de les dunes d'aquest indret de pel·lícula.
Desplaçament fins al lloc de l'activitat: mitjans propis.
A l'inici de la ruta, ens desplaçarem al pintoresc poble de Balada, situat davant de l'Illa de Gràcia i, des d'allí, baixarem amb caiac fins a l'embarcador de Riu a l'Ebre, prop del pont.
L'itinerari permet gaudir del recuperat bosc de ribera: àlbers blancs, pollancres, tamarius... que cobreixen fins a la mateixa riba on es posen suaument ocells de singular bellesa i on navegarem entre les tranquil·les aigües, on viuen en perfecta sintonia: daurades, llobarros, llises...
La ruta amb caiac surt del mateix Centre Fluvial.
Sessions participatives de treball (a escollir segons inscripció prèvia)
T'agradaria contribuir a la identificació d'elements clau i fer propostes concretes per avançar cap a un ecoturisme ben gestionat durant tot l'any a Catalunya?
Es generarà un document de propostes que partirà d'una iniciativa generada en el sí de la Taula d'Ecoturisme a Catalunya.
Destinataris: Orientat principalment a tècnics i representants de destinacions (turisme, desenvolupament local i espais naturals); entitats i associacions d'empreses, i tots aquells professionals que vulguin compartir una visió estratègica, però alhora d'iniciatives concretes per consolidar un ecoturisme de qualitat al llarg de tot l'any.
Connecta Ecoturisme: ¿Què necessitem per a la creació d'experiències col·laboratives d'ecoturisme entre empreses i destinacions?
Vols conèixer altres empreses i destinacions que com tu volen cooperar per a crear productes i serveis més elaborats i competitius?
Vols expressar com a empresa o destinació què necessites dels teus possibles col·laboradors (agències de viatges, empreses de serveis, etc.) per tal de crear i consolidar experiències col·laboratives d'ecoturisme a Catalunya?
Treballarem en generar un decàleg dels principals requisits que demanda una agència de viatges receptiu a Catalunya per tal de consolidar experiències col·laboratives d'ecoturisme; així com els requisits de les pròpies empreses de serveis.
Destinataris: Orientat sobretot a professionals d'agències de viatges receptius, touroperadors i DMC ( Destination Managament Companies ); a empreses i entitats que ofereixen serveis d'ecoturisme (activitats, allotjament, transport, etc.) amb certa experiència en el sector; i a gestors de destinacions (turisme i espais naturals) amb ganes de fer un salt endavant i disposar en els seus territoris d'experiències col·laboratives en ecoturisme.
Intel·ligència de mercat i comercialització d'experiències d'ecoturisme
Vols millorar la comercialització dels teus productes ecoturístics a partir de conèixer diversos exemples d'interès?
Vols avaluar els teus productes i serveis (com empresa i/o destinació) i saber si estan alineats amb els principis del turisme sostenible?
A iniciativa de l'Agència Catalana de Turisme, es donaran a conèixer tendències i dades de mercats interessants, s'avaluaran de manera interactiva els vostres productes i serveis d'ecoturisme, i finalment es seleccionaran 5 grans accions que podem fer a Catalunya per donar suport a la comercialització d'experiències ecoturístiques durant tot l'any.
A iniciativa de l'Agència Catalana de Turisme, es donaran a conèixer tendències i dades de mercats interessants, es reflexionarà sobre si els productes d'ecoturisme existents estan complint els paràmetres de competitivitat del sector i, finalment, plantejarem conjuntament accions que es poden fer a Catalunya per donar suport a la comercialització d'experiències ecoturístiques durant tot l'any.
Destinataris: Orientat sobretot a professionals d'empreses i destinacions que comercialitzin productes i experiències d'ecoturisme.
Per tal de garantir les condicions de seguretat dels aparells elevadors establertes per la normativa només poden ser operats, reparats, muntats i manejats per personal autoritzat.
Existeixen diversos tipus d'aparells elevadors: Ascensor.
D'acord amb la legislació, els aparells que anteriorment tenien la consideració de plataformes elevadores verticals, actualment tenen la consideració d'ascensors a tots els efectes.
Els conservadors d'ascensors han de disposar de la certificació acreditativa de la qualificació professional.
La competència professional s'acredita a través de titulació acadèmica, examen o experiència laboral.
El carnet professional d'operador de grua torre ja no existeix, s'ha convertit en un certificat de competència professional que acredita a les persones que han fet el curs corresponent i han superat l'examen oficial per manejar les grues torre mogudes mecànicament destinades a l'elevació i distribució de materials.
El carnet professional d'operador de grua mòbil autopropulsada ja no existeix, s'ha convertit en un certificat de competència professional que acredita a les persones que han fet el curs corresponent i han superat l'examen oficial teòric i pràctic corresponent per muntar i manejar aparells d'elevació de funcionament discontinu dotats de mitjans de propulsió i conducció propis.
Empreses turístiques d'allotjament i de mediació.
Distintius de categorització d'establiments turístics
Un entorn dissenyat per a tothom suposa un benefici per al conjunt de la societat, atès que totes les persones són susceptibles de tenir limitacions o condicionants en algun moment de la vida.
Alhora, esdevé un element fonamental per a la consecució d'una societat basada en la igualtat de drets i d'oportunitats; dota els ciutadans d'autonomia i els proporciona mitjans per desenvolupar una vida social i laboral activa.
Les grans línies estratègiques de treball de la Generalitat de Catalunya en l'àmbit de l'atenció social a les persones amb discapacitat han estat definides per diversos plans d'actuació, que han marcat un abans i un després en les mesures de suport social a aquest col·lectiu.
L'Agència Catalana de Turisme (ACT) és l'organisme del Govern de la Generalitat de Catalunya que s'encarrega de dur a terme les polítiques de promoció turística.
Aquesta promoció es fonamenta en el model de turisme responsable, ambientalment sostenible i socialment inclusiu.
El Pla de màrqueting turístic de Catalunya 2013 – 2015 i el Pla estratègic de turisme de Catalunya 2013 – 2016 defineixen un model turístic de destinació amb criteris de competitivitat sostenible, orientant la política turística de tots els agents del sector, públics i privats; vetllant per l'equilibri de la quantitat amb la qualitat del turisme; prioritzant l'increment dels ingressos turístics; millorant el coneixement de la demanda; treballant per la fidelització dels visitants tot incrementant la rendibilitat de l'acció promocional.
Una estratègia que permet assegurar la continuïtat futura de la destinació treballant sobre la base de la sostenibilitat econòmica, mediambiental, cultural i social.
A www.catalunya.com podeu trobar experiències turístiques i propostes que demostren el compromís amb el futur de la destinació.
Catalunya és una destinació de referència per al turisme accessible amb més de 1.100 recursos turístics que disposen de facilitats per a persones amb discapacitats, mobilitat reduïda o necessitats especials.
Catalunya ha treballat en els últims anys en la supressió de barreres arquitectòniques i de comunicació a fi de convertir els principals espais d'atracció en productes sense obstacles per a aquelles persones amb alguna discapacitat.
Es tracta d'un dret social per a tothom, que aporta beneficis des del punt de vista d'identificació de qualitat de l'oferta turística.
El portal turismeperatothom és l'eina amb la qual l'ACT promociona tota l'oferta integral adaptada a Catalunya.
A la guia oficial d'establiments turístics podeu consultar tota l'oferta d'establiments d'allotjament turístic accessibles, mitjançant la cerca assenyalant la icona corresponent.
Un entorn dissenyat per a tothom suposa un benefici per al conjunt de la societat, atès que totes les persones són susceptibles de tenir limitacions o condicionants en algun moment de la vida.
Alhora, esdevé un element fonamental per a la consecució d'una societat basada en la igualtat de drets i d'oportunitats; dota els ciutadans d'autonomia i els proporciona mitjans per desenvolupar una vida social i laboral activa.